open-index/open-wikipedia-markdown huggingface dataset:
GERB

**GERB** (bulgarsk kyrillisk: ГЕРБ) er et bulgarsk konservativt parti. Forkortelsen GERB er et akronym for det bulgarske *Graždani za Ewropejsko Razwitie na Bălgarija* (Borgere for en europeisk utvikling av Bulgaria, kyrillisk: Граждани за европейско развитие на България). Ordet betyr også våpen.

Partiets leder er Bulgarias statsminister Bojko Borisov; nestleder er Tsvetan Tsvetanov.

Partiet er siden 2007 medlem av Det europeiske folkepartiet.

## Referanser


## Eksterne lenker
*
Artopoetes

***Artopoetes*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore (vingespenn ca. 45 millimeter) stjertvinger uten stjerter på bakvingene. Denne slekten ligner overflatisk mer på blåvinger enn på typiske stjertvinger. Oversiden er litt matt blå med mørke ytterkanter.
Undersiden er lysgrå med en rad av svarte flekker langs ytterkanten.

## Levevis
Larvene lever på syrin og liguster.

## Utbredelse
Slekten er utbredt i Japan og det nordøstlige Kina.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *Artopoetes* Chapman, 1909
******** *[[Artopoetes praetextatus]]* (Fujioka, 1992)
******** *[[Artopoetes pryeri]]* (Murray, 1873)

## Eksterne lenker
* 
* Brower, Andrew V. Z. 2007. [''Artopoetes'' i The Tree of Life Web Project, http://tolweb.org/ http://tolweb.org 
* www.funet.fi – Artopoetes
Friedrichsfelde Ost stasjon

**Friedrichsfelde Ost stasjon** er en S-Banestasjon i strøket Marzahn i bydelen Marzahn-Hellersdorf i Berlin. Den blir betjent av S-Bahntrafikk.
Lørensetertjern naturreservat

**Lørensetertjern naturreservat** ligger sørøst for Blankvann i Nordmarka, Oslo kommune, omsluttet av Blankvann landskapsvernområde. Formålet med fredningen av Lørensetertjern naturreservat er å bevare et myrlandskap som består av mange små myrer med variert vegetasjon, hvor flere sjeldne og kravfulle arter forekommer. Myrene ligger i forsenkninger i terrenget, oppbrutt av lave åser med barskog. Flere bekker renner gjennom lokaliteten, med Hølbekken fra Blankvann som hovedbekkedrag. Området utgjør et myrkompleks med mange små myrer i et relativt nøysomt barskoglandskap. Jordvannspåvirkete myrpartier er vanligst, men partier av nedbørsmyr forekommer også. Fastmatter med fattigmyr dominerer, men mellomrik myr og små arealer med rikmyr finnes.

## Referanser


## Eksterne lenker
 Besøkt 5. september 2013
Nöldnerplatz stasjon

**Nöldnerplatz** er en S-Banestasjon i strøket Rummelsburg i Lichtenberg i Berlin. Den blir betjent av S-Bahntrafikk.

Da den ble åpnet hadde den navnet *Rummelsburg-Ost*, 1. oktober 1914 fikk den navnet *Neu-Lichtenberg*. 6. november 1928 ble elektrisk S-Bahndrift startet og siden 12. desember 1954 har den dagens betegnelse.
Asle Raaen

**Asle Peter Raaen** (født 5. april 1934 i Drammen, død 7. mai 2007 i Hønefoss) var en norsk maler og grafiker. Han debuterte på Høstutstillingen i 1966, men hadde da allerede hatt separatutstillinger både i Drammen (1964) og i Unge Kunstneres Samfund (1965).

Asle Raaen startet sin kunstnerutdannelse ved Bjarne Engebrets malerskole i Oslo. Deretter studerte han ved Statens kunstakademi i fire år fra 1954, med maleren Per Krohg som hovedlærer. Etter studiene ved akademiet, hospiterte Raaen på grafikkstudiet ved Statens håndverks- og kunstindustriskole under Chrix Dahl. 
Han hadde studieopphold i Paris og gjorde studiereiser bl.a. til Hellas og Italia.

I tillegg til sitt virke som kunstner, arbeidet han som tegnelærer ved flere ulike skoler, bl.a. Nansenskolen, og midt på 60-tallet tok han pedagogisk utdannelse ved Statens lærerhøgskole i forming, Oslo. Samtidig arbeidet han på Atelier Nord i Oslo

I utgangspunktet arbeidet Asle Raaen innenfor en figurativ tradisjon, men på 1960-tallet ble billedspråket mer nonfigurativt. Mot slutten av karrieren arbeidet han igjen mer figurativt.

Raaen var en av grunnleggerne av den radikale kunstnergruppen GRAS i 1969/-70. Her arbeidet han mest med grafikk, men han deltok også med politiske installasjoner i enkelte av gruppens omdiskuterte utstillinger, blant annet i samarbeid med Bjørn Krogstad. Han deltok også i andre politiske markeringer, som å trykke «Nei til EEC»-gensere, som var med på flere GRAS-utstillinger. Overskuddet av salget gikk til Arbeiderkomiteen mot EEC og dyrtid

I 1976 ble Buskerud Bildende Kunstnere stiftet, på initiativ fra Raaen.

## Referanser


## Litteratur
* Gulliksen, Bjørn M. (1983) *GRAS*. Utstillingskatalog
* Thue, Sigrid R. (1986) «Raaen, Asle Peter». I: *Norsk kunstnerleksikon*, bd. 3. Oslo, Universitetsforlaget. ISBN 82-00-06810-2

## Eksterne lenker
* Nettsted om GRAS. Raaens CV og flere eksempler på hans kunst
CD-galakse

En **cD-galakse** er en tung og svært lyssterk galakse av elliptisk type som finnes i sentrum av rike galaksehoper. cD-galakser skiller seg fra vanlige galakser gjennom en svært omfattende halo av stjerner.

## Kilder
*Nationalencyklopedin
Biesdorf stasjon

**Biesdorf stasjon** er en S-Banestasjon i strøket Biesdorf i bydelen Marzahn-Hellersdorf i Berlin. Den blir betjent av S-Bahntrafikk.

Som en av få S-Bahnstasjoner i Berlin har den ikke en øyplattform, men to sideplattformer som har forbindelse over en fotgjengerbru.
Grumman F4F Wildcat

**Grumman F4F Wildcat** var et amerikansk hangarskipbasert jagerfly som US Navy satt inn i tjeneste i 1940, samtidig
ble det også tatt i bruk av Royal Navy. Der gikk det under navnet Martlet. Det ble første gang brukt i strid i Europa.

*Wildcat* var det eneste effektive alternativ som var tilgjengelig for USA, i den tidligste fasen av Stillehavskrigen.
Dette var hovedsakelig på grunn av at det først foretrukne Brewster F2A Buffalo, ikke holdt mål. *Wildcat* ble satt inn så fort
de ble levert. Det var det viktigste jagerflyet til US Navy, under det første harde året i krigen mot Japan.
Det var med i kamper som slaget i Korallhavet, slaget om Midway og slaget om Guadalcanal.
Det ble hevdet at de ikke kunne måle seg med de japanske Zero. Men med en kombinasjon av solid flykonstruksjon og
dyktige piloter, klarte de seg greit.

I løpet av 1943, ble de etter hvert byttet ut med Grumman F6F Hellcat. *Wildcat* ble imidlertid beholdt på de minste hangarskipene, til krigens slutt.

## Spesifikasjoner

## Varianter
### FM Wildcat

Da Grumman Aircraft begynte produksjonen av *F6F Hellcat* måtte produksjonen av eldre modeller flyttes. Dermed fikk
General Motors Eastern Aircraft Division lisens til å lage *Wildcat*. Disse fikk betegnelsen *FM-1*.
Den eneste forskjellen fra tidligere, var å gå fra 6 maskingevær til 4. Samtidig ble kapasiteten på ammunisjon økt med 20%.

Samtidig ble det arbeidet med en forbedret modell, *FM-2 *. Denne hadde større motor og noen utbedringer på skroget, slik at vekten ble redusert.
Dette ble gjort for at flyet skulle kunne operere fra små hangarskip. De skulle ha beste ytelse fra og med take-off.

## Spesifikasjoner

### F4F-3S Wildcatfish

Denne modellen ble utviklet for å kunne lande ved stillehavsøyer, før det ble opprettet flystriper. Det var i utgangspunktet en *F4F-3*, som ble konvertert.
Inspirasjonen kom fra Mitsubishi A6M2-N, en modifisering av Zero.

Første flygningen var 28. februar 1943. Vekten og luftmotsanden av flotørene reduserte maksimal hastighet til 390&nbsp;km / t. Etterhvert som nok flybaser var tilgjengelige, var det unødvendig å gå videre med ytterligere modifiseringer, og prosjektet ble kansellert.

## Operatører
;
* Belgiske luftforsvar: Minst 10 var bestilt, men ikke levert. Disse ble overlevert  *Royal Navy* etter Belgias kapitulasjon.
;
* Aeronavale: 81 fly var bestilt, men ikke levert. Disse ble overlevert  *Royal Navy* etter Frankrikes kapitulasjon
;
* Royal Canadian Navy: 14 *Martlet* ble brukt av mannskaper som var tilsluttet HMS «Puncher», for å få erfaring i operasjoner fra hangarskip. 
;
* Royal Navy Fleet Air Arm
;
* United States Navy
* United States Marine Corps

## Kilder
*Hickman, Kennedy. "World War II: Grumman F4F Wildcat." 
*Booklet edited by Laura Guzzo. Warbirds of the pacific
*U.S. Navy Naval Aviation News December 1970 http://www.history.navy.mil/nan/backissues/1970s/1970/dec70.pdf
*Engelsk Wikipedia

## Eksterne lenker
* Grumman F4F Wildcat: U.S. Navy Fighter in World War II
U.S. Bank Tower

**U.S. Bank Tower** er en skyskraper i Downtown Los Angeles i California. Tårnet er 310,3 meter høyt og den høyste bygningen vest for Mississippielven.

Skyskraperen ble bygd i 1986 som en del av Los Angeles Sentralbiblioteksaneringen etter to ødeleggene branner. I 2003 skiftet tårnet navn fra Library Tower til U.S. Bank Tower på grunn av eierskifte. Som skyskraperen Taipei 101 i Taiwan er Bank Tower bygd på en seismisk sone, og er designet for å tåle et jordskjelv på 8.3 på Richters skala. Bank Tower har en «krone» av glass, med logoen US Bank Tower, som lyser om natten. Tårnet er med i filmer som 2012 og Independence Day, der tårnet er episenteret for romvesenes angrep på Los Angeles.
Sverigemesterskapet i rullestolcurling 2007

**Sverigemesterskapet i rullestolcurling 2007** ble arrangert i Härnösand. 

## Resultater og deltakere

## Se også
*Sverigemesterskapet i rullestolcurling

## Referanser
Cocaine.no

**Cocaine.no** er et norsk nettsted som tar for seg problemene kokainindustrien skaper i produksjons- og transittlandene. Nettstedet publiserer norske oversettelser av internasjonale nyheter på området og produserer også egne reportasjer. Cocaine.no har mottatt støtte fra blant annet Helsedirektoratet og Utenriksdepartementet og drives av den norske organisasjonen Stiftelsen Golden Colombia. Nettstedet ble lansert i 2010.

## Eksterne lenker
Nettstedet
NM i bandy for damer 2005

**Det 22. [[NM i bandy for damer|Norgesmesterskapet]] i bandy for damer** ble vunnet av Stabæk etter finaleseier 11-5 over Bergen. Stabæk vant også seriespillet.

## Tabell

En tredjedel av seriekampene pluss sluttspillet ble spilt som 7er-bandy. Det øvrige seriespillet ble spilt som rinkbandy.

## Semifinaler
Lørdag 5. mars Marienlyst stadion, Drammen
*Bergen       – Nordre Sande 5 – 3
*Stabæk       – Høvik   8 – 5

;Bronsefinale
Søndag 6. mars Marienlyst stadion, Drammen
*Nordre Sande – Høvik   2 – 4

## Finale
Søndag 6. mars, Marienlyst stadion, Drammen.
***[[Stabæk Bandy|Stabæk]]** – **[[Bergen Bandyklubb|Bergen]]** **11 – 5** (6-1)
Dommere: Jørgen Skaar, Hauger og Haakon Hallingstad, Konnerud.

;Norgesmesterne
*Vibeke Tonning
*Beate Bjølgerud
*Kristine Østensen
*Line Holter
*Heidi Tho
*Siri-Ann Stette
*Vibeke Omdal
*Birgit Wirgenes
*Maria Rose
*Linn Tveten Berge
*Camilla Brostigen
*Annichen Iwarsson
Lagledere: Jon Østensen og Lars Bjølgerud.

## Eksterne lenker
* Resultater og tabell.
* Sluttspillresultater.
NM i bandy for damer 2004

**Det 21. [[NM i bandy for damer|Norgesmesterskapet]] i bandy for damer** ble vunnet av Sagene Idrettsforening etter finaleseier 6-4 over Bergen. Sagene vant også seriespillet.

## Tabell

## Semifinaler
fredag 5. mars, Hauger, Bærum
*Nordre Sande – Bergen 7–8
*Stabæk       – Sagene 4–8

;Bronsefinale
lørdag 6. mars, Hauger, Bærum
*Nordre Sande – Stabæk 17–2

## Finale
lørdag 6. mars, Hauger, Bærum, 85 tilskuere.
***[[Bergen Bandyklubb|Bergen]]** – **[[Sagene Idrettsforening|Sagene]]** **4–6**

Dommere: Pål Christian Dahl, Ullevål og Petter Haug, Vollen.

;Norgesmesterne
#Katarina Storbjørk
#Hege Evensen
#Sari Sjøsæter
#Hege Sørlie
#Tone Silvander
#Nina Fladmo
#Anne Margrethe Sjøeng
#Ane Seierstad
#Karine Risnes
#Gunnvor Aronsen
#Ellen Braathen
#Hege Rørvik
Lagleder: Gro Jørgensen

## Eksterne lenker
* Resultater og tabell.
* Sluttspillresultater.
NM i bandy for damer 2003

**Det 20. [[NM i bandy for damer|Norgesmesterskapet]] i bandy for damer** ble vunnet av Stabæk etter finaleseier 11-3 over Bergen. Bergen vant seriespillet.

## Serien
Mesterskapet ble arrangert som rinkbandy. Bergen ble seriemester med 16 poeng, Stabæk fikk 14 poeng. Nordre Sande 6 poeng og Sagene 0 poeng.

## Semifinaler
Lørdag 8.mars, Bærum ishall.
*Nordre Sande – Stabæk, 5-22
*Sagene – Bergen 2-5

;Bronsefinale
Søndag 9.mars, Bærum ishall.
*Sagene – Nordre Sande, 3-15

## Finale
Søndag 9.mars, Bærum ishall.
***[[Bergen Bandyklubb|Bergen]]** – **[[Stabæk Bandy|Stabæk]]** **3 – 11** (1-7)

*Dommere: Kjell-Arild Disch, Frem-31 og Øyvind Ulland, Sagene.

## Eksterne lenker
* Sluttspillresultater.
NM i bandy for damer 1999

**Det 16. [[NM i bandy for damer|Norgesmesterskapet]] i bandy for damer** ble vunnet av Bergen Bandyklubb etter finaleseier 7-6 over Stabæk. Bergen vant også seriespillet. Turneringen ble arrangert som rinkbandy.

## Tabell

## Semifinaler
*Høvik           – Bergen          3 – 6
*Stabæk          – Sagene          5 – 4

;Bronsefinale:
*Sagene          – Høvik          11 – 7

## Finale
**[[Bergen Bandyklubb|Bergen]]** – **[[Stabæk Bandy|Stabæk]]** **7 – 6**

## Eksterne lenker
* Resultater og tabell.
NM i bandy for damer 1998

**Det 15. [[NM i bandy for damer|Norgesmesterskapet]] i bandy for damer** ble vunnet av Høvik etter finaleseier 5-4 over Bergen. Høvik vant også seriespillet. Turneringen ble arrangert som rinkbandy.

## Tabell

## Semifinaler
Lørdag 28. februar, Bærum ishall.
*Høvik   – Sagene        29 – 0
*Stabæk  – Bergen        4 – 5

;Bronsefinale
*Sagene  – Stabæk        2 – 16

## Finale
Søndag 1. mars, Bærum ishall.
***[[Høvik Idrettsforening|Høvik]]** – **[[Bergen Bandyklubb|Bergen]]** **5 – 4**

## Eksterne lenker
* Resultater og tabell.
Arbeidsliv i Norden

***Arbeidsliv i Norden*** er et elektronisk tidsskrift som gis ut av Arbeidsforskningsinstituttet i Norge, på oppdrag av Nordisk ministerråd. Det skrives på de tre skandinaviske språkene. Det finnes også en engelsk versjon av tidsskriftet som heter **Nordic Labour Journal**.
 
Tidsskriftet kommer ut ni ganger per år og tar opp spørsmål som berører arbeidsmarkedet, arbeidsmiljøet og arbeidsrettslige spørsmål knyttet til de nordiske modellene for organisering av arbeidslivet. Ansvarlig redaktør er Line Scheistrøen.

## Referanser


## Eksterne lenker
*
Xu Sheng

**Xu Sheng** (tradisjonell kinesisk: 徐盛, forenklet kinesisk: 徐盛; født i det som i dag er fylket Ju i provinsen Shandong i Kina, død omkring 225) var en general for Wu-dynastiet i de tre rikers tid i det gamle Kina.

Xu Sheng utkjempet mange slag for riket Wu, og beseiret noen ganger tallmessig svært overlegne motstandsstyrker.

Etter at Cao Pi hadde utropt seg til keiser i riket Wei, anførte han en stor krigsmakt mot riket Wu. Som øverstkommanderende for Wus styrker lot Xu Sheng bygge en falsk voll ved grenseflodens bredd, over en strekning på over hundre li. Da Cao Pi så denne vollen, trakk han straks tilbake sin hær. På denne måten avverget Xu Sheng hele Wei-angrepet uten å miste en eneste mann. Kort etter døde han.
Portrett (Torry Enghs-album)

***Portrett*** er et musikkalbum med Torry Enghs, utgitt i 1976.

## Sporliste

# «Någon»
# «Spookie's Day Off»
# «Fatback»
# «Ytlänning i stan»
# «Amour c'est pas»
# «Et smil et vink også farvel»
# «Hammerhead»
# «La vie, la vie»
# «Aj, aj, aj»
# «Pais tropical»
# «Kan du tilgi»

## Kilder
Gunnar Henningsmoen

**Gunnar Henningsmoen** (født 17. september 1919, død 23. april 1996) var en norsk paleontolog.

Henningsmoen ble født i Kristiania som sønn av oberst Nils H. Henningsmoen. I 1962 giftet han seg med Kari Egede Larssen.

Han ble student i 1939 og ble uteksaminert med en cand.real. grad fra Universitetet i Oslo i 1946. Under andre verdenskrig var han noen år i eksil i Sverige, etter at Universitetet i Oslo ble stengt. Han ble ansatt som kurator ved Paleontologisk Museum i 1948 og forfremmet til førstekurator i 1956. Han fullførte dr.philos.-graden i 1957 med arbeidet *The trilobite family Olenidae*. Han var generalsekretær i Den Internasjonale Kommission for Stratigrafi fra 1960 til 1965, gjesteprofessor ved University of Kansas fra 1966 til 1967, og professor ved Universitetet i Oslo fra 1967. I tillegg til sine vitenskapelige publikasjoner, er han kjent for den populærvitenskapelige utgivelsen *Trilobitter* i 1977.

Han var medlem av Det Norske Videnskaps-Akademi fra 1965 og var styremedlem av Norges geologiske undersøkelse i 1970. 

## Referanser


## Kilder
* Bjørn, Steenstrup, red. 1973: Henningsmoen, Gunnar. *Hvem er hvem?* 1973. Oslo: Aschehoug. s. 234.
* Nils Spjeldnæs, 1996). Gunnar Henningsmoen (nekrolog). *Aftenposten*. 28. mai 1996 s. 15.
* «Gunnar Henningsmoen». *Store norske leksikon*. Oslo, Kunnskapsforlaget.
In the Present – Live from Lyon

***In the Present – Live from Lyon*** er et konsertalbum fra progressiv rock-bandet Yes, utgitt i november 2011. Albumet består av to CD-er og en DVD med innspillinger fra bandets konsert i Lyon i Frankrike 1. desember 2009. Konserten var en del av *In the Present*-turneen, som ble gjennomført før bandets nyeste studioalbum, *[[Fly from Here]]*, ble påbegynt. Vokalist på albumet er Benoît David, som kort tid etter utgivelsen sluttet i bandet grunnet sykdom. Medvirkende er også keyboardisten Oliver Wakeman, som ble erstattet av Geoff Downes under innspillingen av *Fly from Here*. 

## Sporliste
### Disk 1
#«Siberian Khatru» – 10:39 (Anderson, Howe, R. Wakeman) 
#«I've Seen All Good People» – 7:17 (Anderson, Squire)
#«Tempus Fugit» – 6:05 (Downes, Horn, Howe, Squire, White)
#«Onward» – 4:38 (Squire)
#«Astral Traveller» – 8:49 (Anderson)
#«Yours Is No Disgrace» – 13:23 (Anderson, Bruford, Howe, Kaye, Squire)
#«And You And I» – 11:27 (Anderson, Bruford, Howe, Squire)
#«Corkscrew» (Steve Howe-solo) – 3:49 (Howe)

### Disk 2
#«Owner of a Lonely Heart» – 6:05 (Anderson, Horn, Rabin, Squire)
#«South Side of the Sky» – 10:44 (Anderson, Squire)
#«Machine Messiah» – 11:41 (Downes, Horn, Howe, Squire, White)
#«Heart of the Sunrise» – 11:43 (Anderson, Bruford, Squire)
#«Roundabout» – 9:35 (Anderson, Howe)
#«Starship Trooper» – 13:08 (Anderson, Howe, Squire)

### DVD

*Dokumentarfilm: *Yes Live Documentary: A Film by Philippe Nicolet* 
*Utdrag fra konserten
*«Roundabout»
*«Machine Messiah»

## Personell
*Benoît David: vokal
*Steve Howe: gitarer, bakgrunnsvokal
*Chris Squire:  bass, bakgrunnsvokal
*Alan White: trommer, perkusjon
*Oliver Wakeman: keyboard

## Eksterne lenker
*
RWS

**RWS** har en lang rekke betydninger, blant annet:

* *[[Remote Weapon System]]*, en fjernstyrt våpenmontasje brukt på moderne pansrede kjøretøyer.
* Rheinisch-Westfälische Sprengstoff AG, et tysk ammunisjonsselskap.
* Running with Scissors, Inc., et videospillselskap
* RWS Group, Europas største patentoversette
Dalby (Queensland)

**Dalby** er en by i Queensland i Australia. Den ligger i Darling Downs-regionen 210 kilometer vest for delstatshovedstaden Brisbane. Dalby er det administrative senteret for lokalstyret Western Downs Region og området rundt er preget av jordbruk, spesielt korn og bomull. Dalby er det østligste endepunktet for Dingogjerdet.

Rundt 50 kilometer vest for Dalby ligger kullkraftverket Kogan Creek kullkraftverk. 

## Referanser


## Eksterne lenker
*
Jacob Olsen

**Samuel Jacob Sesanus Olsen** (1904–1994) var en færøysk lærer, forfatter og oversetter. 

Han kom fra en fiskerfamilie i Sandavágur. Han gikk Føroya Læraraskúli i Tórshavn og fikk så en stilling som folkeskolelærer på Tvøroyri. Han tok etterutdannelse i engelsk og flere andre fag. Han ble assisterende rektor på Tvøroyri i 1961 og avgikk med pensjon i 1971, 67 år gammel.

Ved siden av lærerstillingen var han organist i Tvøroyrar kirkja i nærmere 25 år. Han hadde også kommunale verv. 

Fra 1928 til 1931 var han redaktør i *Barnablaðið* sammen med Sámal Johansen. Materiale fra dette bladet ble brukt ved skrivingen av boken *Nú breddar*, som Føroya Lærarafelag utgav i anledning Jacob Olsens 60-årsdag.

Har oversatte flere bøker mellom norsk, engelsk, dansk, og færøysk. Blant Jacob Olsens oversettelser til færøysk er *Kubbin* (originaltittel: *[[Lillebror og Knerten]]*) av Anne-Cath. Vestly.

## Utvalgt bibliografi
* 1951 – «Regin» i *Míni jólabók*
* 1953 – «Símun og flúgvimaskinan» i *Míni jólabók*
* 1964 – *Nú breddar*
* 1971 – «Høgni og Gunnar» i *Sig mær eina søgu 1*

## Litteratur
* *Lærarfólk i Føroyum 1870-1976*. Tórshavn: Føroya Lærarafelag, 1976. Side 205.
* *Føroyskir Fólkaskúlalærarar 1870-1997*. Tórshavn: Føroya Lærarafelag, 1997. Side 257.
Piper PA-32 Cherokee Six

**Piper PA-32 Cherokee Six** er en serie lavvingede småflymodeller med fast understell fra Piper i USA, med seks eller syv seter. Flyet ble produsert mellom 1965 og 2007. 

Modellen er attraktiv for flygere som gjerne vil ha med kona og inntil fire unger på langtur, i tillegg til litt bagasje og fulle tanker. Det gir mulighet for å laste ca. 500 kg i tillegg til fulle tanker. Det er relativt mye vekt for pilot, passasjerer og bagasje for et småfly. For kortere turer, med mindre bensin i tankene, kan man ta med enda tyngre last. En ulempe med en så kraftig motor og stort fly er at det blir relativt kostbart i bensinutgifter å fly alene og med liten last, noe som blir verre med økende pris på småflybensinen 100LL.

## Utvikling
PA-32 serien ble utviklet fra PA-28 Piper Cherokee som ble forlenget til seks, eller syv seter og utstyrt med en 260 hk motor. Cherokee Six modellen hadde fått et bagasjerom mellom motorrommet og cockpiten i tillegg til en stor dobbelt dør for passasjerer og gods.

### PA-32-300
Mange piloter som fløy de første 260 hk Cherokee Six mente det var for lite motorkraft i flyet, så i 1966 fikk Piper godkjenning for 300 hk motor, og flyet fikk betegnelsen PA-32-300 fra 1977 modellen. 

### PA-32R
I 1975 ble det levert ny modell med inntrekkbart understell og flyet fikk betegnelsen PA-32R, kalt Piper Lance som ble betraktet som luksusmodellen av Pipers en-motors småfly.

Da Piper innførte vinger som ble smalere utover til siden, ble det også ny vinge for PA-32 serien, og modellen som kom i 1980 ble kalt Saratoga. På grunn av de amerikanske produktansvarslovene med store økonomiske konsekvenser, ble all småflyproduksjon i USA drastisk redusert, til den stoppet i 1985.

### Piper 6X
Etter *General Aviation Revitalization Act*, /(Loven om gjenoppliving av småflyproduksjon) som kom i 1994, startet Piper opp igjen produksjonen av PA-32 Saratoga med inntrekkbart understell i 1995. En PA-32 med fast understell kalt Piper 6X, og tilsvarende med turbomotor kalt Piper 6XT ble lansert i 2003. Disse solgte dårlig og produksjonen av dem ble stoppet sent i 2007. 

### PA-34 prototyp
Piper bygget en  prototyp PA32-260 med IO-360 motorer montert på vingene, i tillegg til motoren foran cockpit. Denne Cherokee Six varianten ble forbildet for Pipers to motors versjonen med inntrekkbart understell, som ble til Piper PA-34 Seneca.

## Tekniske data på 1972 modell PA-32-300
(i tillegg til verdier i infoboksen til høyre.)
* Vingeprofilen: NACA 65-415
* Maksimum høyde: 4950 m / 16250 ft 

## Eksterne lenker
* New Piper Aircraft 
* PA-32 series at Airliners.net
Deloraine (Tasmania)

**Deloraine** er en by på Tasmania i Australia. Den ligger sentralt nord på Tasmania 50 kilometer vest for Launceston og 52 kilometer sør for Devonport. Byen er mest kjent for en større kunsthåndverksfestival som trekker rundt 30&nbsp;000 besøkene hvert år.

Byen er et jordbrukssenter for gårdene i omegnen. 

## Referanser
Jack Thayer

**John Borland «Jack» Thayer III** (født 24. desember 1894, død 20. september 1945) var fra Philadelphia. Han var passasjer på første klasse om bord på RMS «Titanic» og sto således bak flere førstehånds fremstillinger av skipskatastrofen.

## Referanser
Svømmeanlegg

Et **svømmeanlegg** er et badeanlegg tilrettelagt med svømmebasseng for mosjon, trening og konkurranser i svømming, men også undervisning og opplæring. En del svømmehaller er også utstyrt med sviktbrett og faste plattformer for stup. Det er ikke uvanlig at det ligger en badstue til slike anlegg. Det kan også være lagt inn boblebad, vannsklier og solarium. Anlegg tilrettelagt for et bredere badetilbud, kalt badeland eller fritidsbad, har ofte flere bassenger, og gjerne strandkant og kunstige bølger.

Bislet bad i Oslo ble åpnet i 1920 og ble Norges første offentlige svømmehall.

Vanlige lengder for bassenger er 25 meter. Disse nyttes til kortbanekonkurranser. Mange bad har likevel kortere basseng, og da gjerne 16,67 meter. Disse nyttes ikke til offisielle svømmekonkurranser. For langbanekonkurranser kreves bassenglengde på 50 meter. Tilgang til svømmeanlegg er svært viktig for alle svømmingens idretter.

## Norske 50-metersanlegg

Per 2012 hadde Norge disse 50-metersbassengene:
*Ankerskogen svømmehall på Hamar
*Aquarama i Kristiansand
*Drammensbadet i Drammen
*Friluftsbadet i Årdal
*Frognerbadet i Oslo
*Tøyenbadet i Oslo
*Pirbadet i Trondheim
*Oasen svømme- & miljøsenter i Namsos
*ADO Arena i Bergen

* Bærum idrettspark i Bærum
 
*Tromsøbadet i Templarheimen idrettspark i Tromsø

## Planlagte 50-metersanlegg
* Ingen nye 50-meters anlegg er under planlegging pr. september 2019

## Se også

*Etikette i svømmeanlegg

## Referanser
Marte Kaasa Arntsen

**Marte Kaasa Arntsen** (født 1979) er en norsk journalist og programleder med lang fartstid i P4. Hun har siden 2022 vært ansatt i NRK. 

Arntsen er født i Bø i Telemark. Hun er utdannet journalist ved Høgskolen i Volda (2002–2004). 

Hun startet journalistkarrieren i P4 hvor hun var ansatt fra 2004 til 2022. Her var hun journalist og programleder, og i perioden 2008–2010 kanalens korrespondent i London. Tiden i P4 ble avbrutt av en kort periode hvor hun var programleder for sportsunderholdningsprogrammet *[[Landskampen]]* på TV3, sammen med Hallvard Flatland i 2011. 

I 2022 gikk hun til NRK. Her har hun blant annet vært programleder i *[[Ukeslutt]]* og *[[Nyhetsmorgen]]*. 

## Referanser


## Eksterne lenker
*
Vulkankjegle

**Vulkankjegler** er av de enkleste vulkanformasjonene i verden. De er bygd opp av fragmenter som er kastet opp (sprøytet ut) fra en vulkanventil og som samler seg opp i en haug rundt ventilen i form av en kjegle med et krater i midten. Vulkankjegler kan deles inn i forskjellige typer, avhengig av hva slags stoff som kastes ut i utbruddet. De vanligste typene er sprutkjegle, sinderkjegle, askekjegle og tuffkjegle.

*Kjeglevulkaner* er vulkaner med bratte skråninger, 33 graders helning eller mer. De blir maks 300 meter høye og er den minste av de tre vulkantypene. De andre typene er skjoldvulkan og sammensatt vulkan.

## Sprutkjegle

En sprutkjegle er formet av smeltet lava som kastes ut fra en ventil. Gasser som utvider seg i lavafontenen river den flytende steinen inn i ujevne klumper som faller tilbake til jorden og danner en haug rundt ventilen. Den fremdeles delvis flytende steinen skvetter eller spruter når den treffer overflaten og haugen som dannes blir derfor kalt en spruthaug. Siden "dråpene" ikke er helt faste når de lander får hver partikkel en ujevn form og smelter sammen når de stivner, og på den måten er de forskjellige fra sinder og aske. Sprutkjegler er typiske for vulkaner med spesielt flytende magma, som de man finner på Hawaii.

## Aske- og tuffkjegler

En askekjegle består av partikler med størrelse som i gjørme eller sand. Eksplosive utbrudd fra en ventil der magma vekselvirker med grunnvann eller sjøvann og produserer damp kalles *freatisk*. Vekselvirkningen mellom magma, utvidende damp og vulkanske gasser fører til at stort sett små partikler sprøytes ut, kalt vulkansk aske. Fallende aske har samme konsistens som mel. Løs aske danner en *askekjegle*, som blir en *tuffkjegle* eller en tuffring når aske blir fast (se også tuff). Uttrykket *pyroklastisk kjegle* benyttes ofte synonymt med *tuffkjegle*.

Et eksempel på en tuffkjegle er Diamond Head på Waikīkī i Hawaii.

## Sinderkjegler
 

En sinderkjegle er en vulkansk kjegle som nesten bare består av løse vulkanske partikler kalt sinder (pimpstein, pyroklastisk stein eller tefra). De består av partikler og klumper av størknet lava som kommer fra en enkelt ventil. Når den gassdrevne lavaen blir blåst kraftig ut av en ventil brytes den opp i små biter og størkner, før den faller ned tilbake som sinder rundt ventilen, og danner slik en sirkelformet eller oval kjegle. De fleste sinderkjeglene har et skålformet krater på toppen.

Sinerkjegler blir sjelden høyere enn 500–750 m i forhold til omgivelsene og siden de består av løsmasser blir de ofte raskt erodert bort, med mindre det skjer nye utbrudd.
Rinjani

**Gunung Rinjani** er en 3&nbsp;726 meter høy stratovulkan på øya Lombok i Indonesia. Det er den nest høyeste vulkanen etter Kerinci, og det femte høyeste fjellet i landet.
 
Rinjani er en av vulkanene som hører til vulkanbuen Sundabuen. Vulkanbuen oppstod gjennom subduksjon av den oseaniske jordskorpen, som hører til den australske tektoniske platen. Vulkanene i Sundabuen er i stor grad høyeksplosive. Rinjani ligger ikke særlig langt fra Tambora, som hadde et svært kraftig utbrudd i 1815.

Gunung Rinjani nasjonalpark ble opprettet i 1997, fjellet er dermed vernet. I den 6 x 8,5 km vide kalderaen ligger den 230 meter dype kratersjøen Segara Anak. Mer enn 20 landsbyer ligger omkring det som innbyggerne holder for å være et hellig fjell.

Utbruddet som dannet Rinjanikalderaen er datert til "sent om våren eller sommeren 1257". Utbruddet er den sannsynlige kilden til høye svovelkonsentrasjoner funnet i mange iskjerneprøver fra Antarktis og Arktis. I så fall har det vært det "kraftigste vulkanske utbruddet siden menneskene har kjent skrivekunsten" Det enorme utbruddet kan ha forårsaket en periode med global nedkjøling og sviktende avlinger. Før utbruddet var kaldera-området et vulkansk fjell kalt **Samalas**, vesentlig høyere enn Rinjani.

De siste større vulkanutbruddene fant sted i mai 2009 og i mai 2010.

## Referanser


## Eksterne lenker
*
Hun He

**Hun He** (kinesisk: 渾河, pinyin: *Hún Hé*) er en elv i provinsen Liaoning i Folkerepublikken Kina,og en av sideelvene til elven Liao He. Hun He var tidligere kjent som **Shen Shui** (瀋水). 

En rekke større byer ligger ved Hun He. Blant dem er Shenyang og Fushun.
Undersjøisk vulkan

En **undersjøisk vulkan** er en undersjøisk sprekk i jordskorpen som det kommer magma ut av. De undersjøiske vulkanene utgjør om lag 75 % av det totale årlige magmautslippet på jorda. De fleste av dem ligger nær område med tektonisk pladebevegelse, kjent som havrygger. Selv om de fleste av dem ligger i havdypet fins det også noen få i grunnere farvann som kan kaste materialer ut i lufta under et utbrudd. Hydrotermale ventiler, steder med stor biologisk aktivitet, fins ofte nær undersjøiske vulkaner.

Vannet rundt vulkanen gjør at disse vulkanutbruddene har helt andre kjennetegn enn vulkanutbrudd på landjorda. For eksempel vil den økte varmeledningsevnen til vann føre til at magmaen blir mye raskere avkjølt og størkner mye raskere enn på land. Dette omformer ofte magmaen til vulkansk glass. På havdyp under omtrent 2243 meter under havoverflaten, der trykket er over 218 atmosfærer, det kritiske trykket til vann, kan ikke lenger vannet koke og det blir en superkritisk væske. Uten lyden av kokende vann, er dyphavsvulkaner vanskelige å oppdage ved hjelp av hydrofoner.

Lavaen som dannes fra undersjøiske vulkaner er ganske forskjellig fra den på landjorda. Når lavaen kommer i kontakt med vannet danner det seg raskt en fast skorpe rundt lavaen, og det dannes det som kalles putelava. 

Forskere har fremdeles mye å lære om plasseringen og aktiviteten til undersjøiske vulkaner. Kolumbo-vulkanen i Egeerhavet ble oppdaget i 1640 da den steg opp av havet og tok livet av 70 mennesker på den nærliggende øya Santorini. Mer nylig har NOAA sitt Office of Ocean Exploration gitt midler til å utforske undersjøiske vulkaner. I hovedsak er det Mariana-buen i Stillehavet ved Ildringen som er utforsket. Ved hjelp av ROV-fartøy har forskerne studert undersjøiske utbrudd, dammer med smeltet svovel, svartrøyksskorsteiner og marint liv som har tilpasset seg det varme vannet rundt disse vulkansk aktive områdene. 

Mange undersjøiske vulkaner danner undersjøiske fjell. Disse er som regel dannet av utdødde vulkaner som stiger brått og som vanligvis stiger opp fra havbunnen fra 1000 til 4000 meters dybde. De beskrives av oseanografer som selvstendige fjell som stiger til minst 1000 meter over resten av havbunnen. Toppen er ofte hundre til flere tusen meter under havoverflaten og må derfor regnes som en del av dyphavet. Jordens største undersjøiske vulkan, Tamumassivet, er løfter seg imtrendt dobbelt så høyt fra Galdhøpiggen fra omliggende plat havbunn. 

Det er estimert at det fins rundt 30&nbsp;000 undersjøiske fjell rundt om på jorda, og bare få av disse er studerte. For eksempel stiger Bowie Seamount i det kanadiske Stillehavet fra et dyp på om lag 3000 meter til bare 24 meter under havoverflaten. 

## Referanser


## Eksterne lenker
* Informasjon frå Deep Ocean Exploration Institute, Woods Hole Oceanographic Institution
* UND si Volcano World
* Britannica – Submarine Volcanoes
* United States Geological Survey 
* Ring of Fire Exploration Mission
Doktorbreen

**Doktorbreen** er en 20 km lang og rundt 4 km bred isbre på overgangen mellom Nathorst Land og Torell Land på Spitsbergen, Svalbard. Den er en dalbre og starter fra sørsida av Barlaupfonna og Rimfonna, lengst øst i Nathorst Land. Derfra går den mot sørvest og tar opp flere sidebreer, som Systerbreen, Rokkbreen og Sporebreen. Den munner ut innerst i Van Keulenfjorden.  

Breen har fått sitt navn etter de norske medisinerstudentene O.J. Broch, E. Fjeld og A. Høygaard, som traverserte breen i 1928.

## Referanser
Hermann Kopp

**Hermann Alexander Kopp** (født 27. april 1936 i Bergen, død 31. desember 2022 i Oslo), var en norsk forretningsmann, akademiker og politiker (Høyre). Han var bystyrerepresentant i Oslo fra 2005 (varamedlem fra 2003) og satt blant annet i byutviklingskomiteen. Han var utdannet MBA fra Harvard Business School (1961) og A.B. cum laude i statsvitenskap fra Harvard College.

Kopp hadde en rekke ledende stillinger innenfor norsk næringsliv og var i to perioder rektor ved Norges Markedshøyskole. Han hadde en lang karriere som professor ved Handelshøyskolen BI og har gjesteforelest ved en rekke utenlandske universiteter, primært innenfor fagene entreprenørskap og markedsføring. Han var styreleder i Coast Seafood i over 20 år.

## Referanser
Eidembreen

**Eidembreen** er en isbre i den sørvestlige delen av Oscar II Land på Spitsbergen på Svalbard. Den er rundt 18 km lang. Breen starter i de sentrale delene av Trollheimen, og løper sammen med flere mindre breer før den munner ut i Eidembukta i Forlandsundet. De største av sidebreene er Austgötabreen og Huldrebreen fra nord og Stallobreen og Heksebreen fra sør.

Breen er oppkalt etter marineoffiseren og politikeren Ole Thoreneus Eidem (1865-1911).

## Referanser
Hannbreen

**Hannbreen** er en isbre lengst øst på Spitsbergen på Svalbard. Den ligger mellom Kvitberget og Volgerberget, rundt 10 kilometer nord for Heleysundet.  

Breen er oppkalt etter den østerrikske meteorologen professor Julius von Hann (1839-1921) ved Universitetet i Wien.

## Referanser
Xu Xiake

**Xu Xiake** (kinesisk: 徐霞客, pinyin: *Xú Xiákè*, Wade-Giles: *Hsü Hsia-k'o*; født 5. januar 1586 i det som i dag er Jiangyin i provinsen Jiangsu i Kina, død 8. mars 1641) var en kinesisk geograf.

Fra 1608 og frem til sin død reiste han rundt i seksten kinesiske provinser og samlet inn kart og dokumenter. Han utforsket områdenes geologi og geografi, lokale levekår, skikker og planteverden. 

Til slutt sammenfattet han det hele i et tyve binds verk, *Xu Xiakes reisebeskrivelser* – et verk av stor historisk betydning.

## Liv og virke

I sin etterforskning stolte han aldri blindt på konklusjonene fra eldre verk. Han var tidlig kommet over mange tilfeller der de gamle verker var både unøyaktige og feilaktige. For å være mest mulig sikker i sin sak, unngikk han såvidt mulig å reise med hest, vogn eller båt. Han krysset fjell og besteg høyder og beveget seg over lange strekninger nesten utelukkende til fots. 

I det øyemed å danne seg et så sant bilde som mulig om de naturlige omgivelser lå det ham særlig på hjerte å legge sine ekspedisjoner til særlig uveisomme fjellområder og i tynt befolkede skogsområder. Dermed kunne han beskrive meget som ikke tidligere var blitt omtalt. Han vendte også tilbake til tidligere besøkte områder i den hensikt å kunne studere dem i andre årstider.

Blant Xus viktigere geografiske bidrag er

*En detaljert og vitenskapelig studie av Kinas karstområder på Guizhou-Yunnan-platået i Kinas sørvestlige deler. Han besøkte over 270 grotter i Guangxi, Guizhou og Yunnan med og foretok detaljerte nedtegnelser av deres retning, høyde og dybde, og funderte over hvordan de var blitt til. Han var en verdenspioner innen studiet av karstformasjoner.

*Beriktigelser av gamle opplysninger av elvenes kilder og løp. 

*Observasjoner av mange planter, med sammenstillinger av hvor de vokser i forhold til områdenes landform, temperatur, og vindhastigheter - det siste særlig for å kartlegge hvordan deres frø spredte seg.

*Studier av sovende vulkaner i Tengchongfjellene i provinsen Yunnan. Xu registrerte form og kvalitet av den røde pimpstein som vulkanen hadde gitt fra seg, og gav en vitenskapelig forklaring av fenomenet.

*En detaljert beskrivelse av jordvarme - den første av sitt slag i Kina.

Xu Xiakes bidrag til gammel kinesisk geografi var uten sidestykke, ikke minst hans karstbeskrivelser.

## Verk
 
* Li Chi (oversatt av): *The Travel Diaries of Hsü Hsia-k'o.* Hongkong, Chinese University Press 1974

## Referanser


## Litteratur
* James M. Hargett: «Some Preliminary Remarks on the Travel Records of the Song Dynasty (960–1279)», i *Chinese Literature: Essays, Articles, Reviews* (CLEAR) (July 1985): 67–93.
* Joseph Needham: *Science and Civilization in China: Volume 3*. Taipei: Caves Books, Ltd, 1986.
* Julian Ward: *Xu Xiake (1587-1641): The Art of Travel Writing*. Routledge Chapman & Hall, 2000. ISBN 978-0-700713196

## Eksterne lenker
* Biografi (engelsk)
* In den Fußstapfen von Xu Xiake
* Lange wurde der Geograph Xu Xiake nur als Literat geschätzt (China Radio International)
Trygve Johansen

**Trygve Dagfin Johansen** (født 14. april 1925, død 15. oktober 2023) var en norsk forlagsmann. Han startet sin karriere 25 år gammel i Tiden Norsk Forlag, som den gang var arbeiderbevegelsens forlag. Deretter jobbet han i J.W. Cappelens Forlag 1950–1965, før han var tilbake i Tiden som sjef for produksjonsavdelingen. I 1971–1988 var han forlagssjef i Tiden.

Johansen var viseformann i Den norske Forleggerforening i perioden 1975–1978 deretter formann 1978–1981. Han var den første formannen som ikke representerte et av de største forlagene. Tiden ble regnet som det viktigste blant de mellomstore forlagene i 1978.

## Referanser
Springpfuhl stasjon

**Springpfuhl stasjon** er en S-Banestasjon i strøket Marzahn i bydelen Marzahn-Hellersdorf i Berlin. Den blir betjent av S-Bahntrafikk. Den har fått navn etter et tjern som ligger rundt 200 m fra stasjonen.
Julius von Hann

**Julius Ferdinand von Hann** (1839–1921) var en østerriksk meteorolog. Han blir ansett som grunnleggeren av den moderne meteorologien.

## Biografi
Han fikk sin utdannelse ved gymnaset i Kremsmünster og studerte deretter matematikk, kjemi og fysikk ved Universitetet i Wien. Fra 1865 til 1868 var han lærer ved en *Oberrealschule* i Linz, og i 1865 ble han utnevnt til redaktør for *Zeitschrift für Meteorologie*. I 1868 habiliterte han seg ved Universitetet i Wien og ble i 1873 utnevnt til førsteamanuensis i fysisk geografi. I 1877 ble han direktør for Meteorologische Zentralanstalt (Sentralinstituttet for meteorologi) og professor i meteorologi ved Universitetet i Wien. I 1897 ble han professor i meteorologi ved Universitetet i Graz, men vendte tilbake til Wien for å overta som professor i kosmisk fysikk i 1900, hvor han ble værende til 1910.

## Verker
* *Die Erde als Ganzes. Ihre Atmosphäre und Hydrosphäre*, 1872
* *Die Erde als Weltkörper. Ihre Atmosphäre und Hydrosphäre. Astronomische Geographie, Meteorologie und Oceanographie*, 1884
* *Handbuch der Klimatologie*, 1883
* *Handbuch der Klimatologie*, 2. Auflage. Bd.I: Allgemeine Klimatologie, 1897
* *Handbuch der Klimatologie*, Bd.II: Spezielle Klimatologie. I.Abt.: Klima der Tropenzone, 1897
* *Handbuch der Klimatologie*, Bd.III: Klimatographie. II.Teil: Klima der gemäßigten Zonen und der Polarzonen, 1911
* *Handbuch der Klimatologie*, 4. Auflage; umgearbeitet von Karl Knoch. Bd.I: Allgemeine Klimalehre, 1932
* *Atlas der Meteorologie*, 1887
* *Lehrbuch der Meteorologie*, 1. Auflage 1901, 2.Auflage 1906
* *Der tägliche Gang der Temperatur in der inneren Tropenzone*, 1905

## Priser (utvalg)
* 1893 – Buys Ballotmedaljen

## Referanser


## Litteratur
* Hann, Julius von, Encyclopædia Britannica (12. utg.). 1922.
Skiringssal

**Skiringssal** var en markeds- og kultplass i Vestfold, fem-seks km nordøst for dagens Larvik sentrum, i norrøn tid.

Skiringssal nevnes flere ganger i norrøn litteratur. *Skiring* kan bety «den skinnende» og refererer til guden Frøy. Frøy var guden for godt år og fred, fruktbarhet, grøderikdom, fremgang og handel. I den forstand kan Skiringssal bety «Frøys hall». De skriftlige, historiske kildene forteller om Ynglingkongenes Skiringssal, kongssete og maktsentrum for Norges første by, Kaupang. 

Det er en vanlig antagelse at *Skiringsal* er det samme som *Skiringes heal*, som nevnes av den nordnorske sjøfareren og handelsmannen  Ottar fra Hålogaland (rundt 880-tallet) da han fortalte om «nordmennenes land» til Alfred av England, og om reisen han hadde gjort langs norskekysten, innom Skiringssal og Hedeby, før han kom til London.

Skiringssal folkehøyskole i Sandefjord er oppkalt etter stedet.

## Utgravning

Utgravningene av Kaupangen i Skiringssal avdekker et bysamfunn som stammer helt tilbake fra 800-tallet. Kaupang var det generelle norrøne navnet for «kjøpstad», «by», «handelsplass», mens Skiringssal trolig var vikingtidens navn på stedet. 

I 2000 ble tuftene etter gildehallen på kongsetet til Skiringssal-kaupangen, oppdaget og gravd ut på Huseby nær Kaupang ved Viksfjorden i tidligere Tjølling kommune. På et naturlig høydedrag ble restene etter en 33 x 10 meter stor hall gravd fram, plassert på et kunstig formet platå som kan minne om funn fra Uppsala i Sverige. 

På 700-tallet, da ynglingekongene Halfdan Kvitbein og Øystein Fjert regjerte, var Skiringssal det sentrale maktsentret som kontrollerte og beskyttet vikingenes handelsplass på Kaupang. Stedet der hallen Skiringssal ble gravet ut, heter i dag Huseby.

## Referanser


## Eksterne lenker
* Universitetet i Oslo om Kaupang-undersøkelsen i Vestfold
* Oscar Albert Johnsen: «Vestfoldriket blir til»
* Litteraturliste
Cochabamba (andre betydninger)

**Cochabamba** kan sikte til:
* Cochabamba, en by i Bolivia
* Cochabamba (department), en department i Bolivia
* Cochabamba (distrikt i Chota), et distrikt i Chota provinsen i Peru
* Cochabamba (distrikt i Huacaybamba), et distrikt i Huacaybamba provinsen i Peru
* Cochabamba (distrikt i Huaraz), et distrikt i Huaraz provinsen i Peru
* Cordillera de Cochabamba, en fjellkjede i Bolivia
Cochabamba (distrikt i Huaraz)

**Cochabamba** er et distrikt i provinsen Huaraz i regionen Ancash i Peru. Distriktet grenser til provinsen Yungay i nord, til distriktet Pariacoto i øst og  til provinsen Casma i vest. Distrikthovedstaden er Cochabamba.

## Referanser


## Eksterne lenker
* Censos Nacionales: XI de Población y VI de Vivienda 2007.
St. Johannes Døperens kirke (Sandefjord)

**St. Johannes Døperens kirke** har adresse Chr. Hvidts plass 2, 3210 Sandefjord, og er den katolske sognekirken i Sandefjord.

Bygningen ble reist i 1916–18 i jugendstil av metodistene, og ble innviet 5. mars 1918. Kirkebygningen var i nitti år sognekirke for metodistene i byen, men ble solgt til den katolske kirke i 2008. Navnet *St. Johannes Døperen* ble gitt da; tidligere var den kjent som *Metodistkirken (i Sandefjord).*

Bygningen har en grunnflate på 235m², og kirkerommet mellom 140-150 sitteplasser. I underetasjen er det i tillegg en menighetssal, på en tomt på 652m². Bygningen ble pusset opp i 2013, og ble for dette tildelt Foreningen Gamle Sandefjords bevaringspris for 2013.

## Den metodistiske perioden
Metodistene hadde i en stund hatt sine møter på forskjellige steder i Sandefjord, men formelt ble menigheten i Sandefjord offisielt stiftet 2. oktober 1895 i Holtelokalet i Kongensgate 24. Også etter stiftelsen møttes menigheten i forskjellige leide lokaler, og holdt også fra tid til annen friluftsgudstjeneste. I 1907 ble det påbegynt innsamling til egen kirke. Tomten ble sikret i 1907. I 1916 var byggefondet på 31&nbsp;000 kr., og beslutningen om å bygge ble tatt. Arkitekt Haldor Larsen Børve ble satt på oppgaven. Byggemelding ble datert 13. november 1916, men allerede 15. august samme år var grunnsteinen blitt lagt ned under en seremoni ledet av metodistenes tilsynsmann, pastor Bernhart Svendsen. Den 1. november 1917 var sokkeletasjen innviet, og den 5. mai 1918 hele bygningen.

Metodistene nedla menigheten i 2011. De hadde også etter salget til katolikkene benyttet kirken til sine gudstjenester og samlinger.

## Den katolske perioden
24. juni 2010, på Johannes Døperens festdag, ble St. Johannes Døperen menighet skilt ut som egen katolsk menighet fra St. Olav menighet i Tønsberg, med på den tiden rundt 500 registrerte katolikker. I tillegg kom det et ukjent antall ikke-registrerte katolikker, særlig polakker. Ved inngangen av 2014 var det registrert ca 1600 katolikker i menigheten, som foruten Sandefjord kommune også omfattet Kodal og en del av Stokke kommune. Etter at kommunene Sandefjord, Andebu og Stokke ble sammenslått, ble den katolske sognegrense flyttet etter og gjort lik nye Sandefjords. Pr. 27 mai 2019 var antallet registrerte katolikker innen menigheten på 2304; de største segmenter født i Polen (689), Litauen (629), Norge (478), Filippinene (142) og Vietnam (63).

## Litteratur
*P.O. Gaalaas-Hansen: *Brennende hjerter. Glimt fra Metodistkirkens arbeid i Sandefjord gjennom 100 år - og litt til.* Sandefjord 1995.

## Referanser


## Eksterne lenker

* Menigheten på katolsk.no
* «OKB overtar Metodistkirken i Sandefjord», Den katolske kirke 17. oktober 2008
* Roar L. Tollnes: «Metodistkirken», Sandar Historielag   
* Sandefjord menighet nedlegges, Metodistkirken 13. mai 2011